אדריאן גריפין

אדריאן דארנל גריפין האב (באנגלית: Adrian Darnell Griffin Senior; נולד ב-4 ביולי 1974) הוא כדורסלן עבר ומאמן כדורסל אמריקאי. גריפין למד באוניברסיטת סיטון הול ופתח בחמישייה במשך שלוש שנים. כסיניור, לתמיד בשנתו הרביעית האחרונה, הוא העמיד ממוצעים של 16.2 נקודות, 8.3 ריבאונדים ו-3.1 אסיסטים למשחק, ונבחר לחמישיית העונה השנייה בליגת ביג איסט. בשנת 2010 נכנס גריפין נכנס להיכל התהילה של הספורט בסיטון הול. גריפין לא נבחר בדראפט ה-NBA ‏1996, ובילה את שלוש השנים הראשונות של הקריירה שלו בליגות הנמוכות האמריקאיות ובאיטליה. גריפין נבחר לחמישיית הרוקיז של ליגת ה-CBA ב-1997 כששיחק במדי קונטיקט פרייד, ובעונה שלאחר מכן נבחר לחמישייה הראשונה ולחמישיית ההגנה של הליגה. גריפין הוביל את הפרייד לאליפות ה-CBA בעונת 1998/99, ונבחר ל-MVP של הגמר, ל-MVP של העונה הסדירה, לחמישיית העונה ולחמישיית ההגנה. גריפין החל את קריירת ה-NBA שלו בעונת 1999/2000 במדי בוסטון סלטיקס. כרוקי הוא העמיד ממוצעים של 7 נקודות, 5.2 ריבאונדים ו-1.61 חטיפות למשחק. במשך שש עונות הוא שיחק בסלטיקס, דאלאס מאבריקס, יוסטון רוקטס ושיקגו בולס עם ממוצעים של 4.4 נקודות, 3.3 ריבאונדים וחטיפה אחת למשחק. פסגת הקריירה שלו הייתה כניסתו לחמישיית המאבריקס בגמר ה-NBA ב-2006, בו הפסידה הקבוצה למיאמי היט. לאחר עונה אחת עם המאבריקס חתם גריפין לשלוש שנים בשיקגו בולס ב-17 ביולי 2006. ב-21 בפברואר 2008 הועבר גריפין לסיאטל סופרסוניקס בטרייד שכלל 11 שחקנים, מהבולס, הסופרסוניקס וקליבלנד קאבלירס. ב-13 באוגוסט 2008 הועבר גריפין בטרייד למילווקי באקס בעסקה של שלוש קבוצות עם הבאקס, קליבלנד קאבלירס ואוקלהומה סיטי ת'אנדר, במסגרתו הועבר מו ויליאמס ממילווקי לקליבלנד, ג'ו סמית' ודזמונד מייסון מקליבלנד למילווקי ואוקלהומה סיטי (בהתאמה), ודיימון ג'ונס מקליבלנד ולוק רידנאוור מאוקלהומה סיטי למילווקי. זמן קצר לאחר סיום קריירת המשחק שלו מונה גריפין על ידי מאמן מילווקי באקס סקוט סקיילס לעוזר מאמן. ב-9 בספטמבר 2010 מונה לעוזרו של טום ת'יבודו בשיקגו בולס, וכיהן בתפקיד במשך חמש שנים. בשנת 2014 היה גריפין חלק מצוות האימון של נבחרת ארצות הברית וסייע לה לזכות בגביע העולם בכדורסל 2014. ב-26 ביוני 2015 מונה על ידי אורלנדו מג'יק לעוזר מאמן בכיר. ב-9 ביוני 2016 מונה גריפין לעוזר המאמן הראשי של בילי דונובן באוקלהומה סיטי ת'אנדר. ב-25 ביוני 2018 מונה לעוזרו של ניק נרס בטורונטו ראפטורס. לגריפין היה חלק משמעותי באליפות הראפטורס ב-2019, כשניצחו את גולדן סטייט ווריורס ב-6 משחקים בגמר. ב-10 באפריל 2022 שימש גריפין מאמן ראשי במשחק האחרון של הראפטורס בעונה הסדירה של 2021/2022 מול הניו יורק ניקס. מקרה דומה היה גם בסיום עונת 2019/2020, בו הוביל גריפין את טורונטו לניצחון 125–121 על פילדלפיה 76'. ב-5 ביוני 2023 מונה למאמן מילווקי באקס, אך פוטר ממנה ב-23 בינואר 2024. גריפין סיים את תואר ראשון ושני בסיטון הול ועובד על הדוקטורט שלו בלימודי מנהיגות. בנו של גריפין, אדריאן ג'וניור, נבחר בבחירה ה-16 בדראפט ה-NBA ‏2022 על ידי אטלנטה הוקס. ב-20 בנובמבר 2022 הוא קלע סל ניצחון נגד טורונטו, קבוצתו של אביו. בנו השני של גריפין, אלן, שיחק כדורסל מכללות באוניברסיטת אילינוי באורבנה-שמפיין ובסירקיוז, וכיום משחק כדורסל מקצועני. בתו אוברי משחקת באוניברסיטת קונטיקט. באוגוסט 2020 הואשם גריפין באלימות במשפחה על ידי אשתו לשעבר אודרי סטרלינג. הראפטורס לא נקטו כל פעולה ולא ערכו חקירה כלשהי בנוגע להאשמות. גריפין הגיש ולאחר מכן ביטל תביעת דיבה נגד סטרלינג באוגוסט 2021 בתגובה. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA "Seton Hall Athletics Hall of Fame". אוניברסיטת סיטון הול. נבדק ב-2024-01-24. "Adrian Griffin minor league basketball statistics". Stats Crew. נבדק ב-2024-01-24. "Report: Bulls, Adrian Griffin agree to three-year deal". ESPN. 17 ביולי 2006. נבדק ב-2024-01-24. {{cite web}}: (עזרה) Cavaliers Acquire Williams in Three-Team Trade, קליבלנד קאבלירס Tom Thibodeau lures Adrian Griffin out of Milwaukee to serve as his assistant coach, NBC Sports, ‏8 בספטמבר 2010 "Magic Name Griffin, Mathis, Elie and Henry Assistant Coaches". אורלנדו מג'יק. 26 ביוני 2015. נבדק ב-2024-01-24. {{cite web}}: (עזרה) "Sources: Griffin to take Williams' spot for OKC". ESPN. נבדק ב-2024-01-24. "Report: Raptors to hire Adrian Griffin as lead assistant coach". Sportsnet.ca. נבדק ב-2024-01-24. ארון רוז. "Raptors End Successful Season as Attention Turns Toward the 76ers and the Playoffs". ספורטס אילוסטרייטד. נבדק ב-2024-01-24. עוזר מאמן טורונטו נרגש מהמחווה: זה היה מדהים, באתר ONE‏, 13 באוגוסט 2020 Bucks hire Raptors assistant Adrian Griffin as head coach, NBA, ‏6 ביוני 2023 אדריאן גריפין פוטר מתפקידו כמאמן מילווקי: "לא ברור למה", באתר וואלה, 23 בינואר 2023 שון דבני (3 באפריל 2014). "The Baseline: Adrian Griffin could be your team's next head coach". Sportingnews.com. נבדק ב-2024-01-24. {{cite web}}: (עזרה) גריפין ניצח את אביו על הבאזר עם אלי אופ מהחצי, באתר ONE‏, 20 בנובמבר 2022 על הבאזר, מול אביו: סל הניצחון המיוחד של הרוקי של אטלנטה, באתר וואלה, 20 בנובמבר 2022 "Raptors assistant coach Adrian Griffin accused of domestic violence by former wife". "Raptors, Adrian Griffin Issue Statement Regarding Abuse, and Domestic Violence Allegations". 13 באוגוסט 2020. {{cite web}}: (עזרה) "Griffin v. Sterling (7:21-cv-06617), New York Southern District Court".